Cessna 172

Cessna 172 Skyhawk – JAV kompanijos „Cessna“ sukurtas 4 vietų, vienmotoris civilinis orlaivis, bendrosios paskirties orlaivis, plačiau naudojamas pilotų mokymui, susisiekimui, pramoginiams skrydžiams.„Cessna Skyhawk“  (2013), Cessna Aircraft Company. 2013-04-12. Pirmąjį skrydį orlaivis atliko 1955 m. birželio 12 d.

Orlaivį gamina tiek „Cessna", tiek ir Prancūzijos įmonė „Reims Aviation". Iš viso 2015 m. duomenimis, įvairių modifikacijų „Cessna 172' orlaivių buvo pagaminta virš 44 tūkst. – pagal tai jis yra populiariausias pasaulyje.Flight International, 2017-06-20, p. 24.Cessna homepage: Skyhawk . 2015-01-22

2025 m. rugsėjo mėn. duomenimis Lietuvoje buvo registruota 18 įvairių modifikacijų „Cessna 172".Civilinių orlaivių registras, Transporto kompetencijų agentūra. Vieną šio orlaivio modelį naudoja Lietuvos kariuomenės Specialiųjų operacijų pajėgos.

 Gamyba 
„Cessna 172" pakeitė 1948 m. pradėtą gaminti Cessna 170 modelį, pakeitus važiuoklės išdėstymą. Ankstyvieji „Cessna 172" modeliai savo išvaizda buvo panašūs į „Cessna 170", su tuo pačiu tiesiu galiniu fiuzeliažu ir aukštesne, tradicinės komponuotės važiuokle, nors Cessna 172 turėjo tiesų uodegos peleką (vertikalų stabilzatorių), o 170 – apvalius pelekus. 1960 m. pristatytame „Cessna 172A" modelyje buvo sumontuota atnaujinta triratė važiuoklė ir į atgal atlenktas uodegos pelekas, kuris naudojamas iki šiol.
miniatiūra|„Cessna“ gamykla Vičitos mieste
Galutinis estetinis patobulinimas, sukurtas 1963 m. 172D ir visuose vėlesniuose 172 modeliuose, buvo nuleistas už sparno esantis keleivių salono stogas, leidžiantis įrengti galinį langą. „Cessna“ šį galinio matomumo patobulinimą reklamavo kaip „Omni-Vision“.

Cessna 172 gamyba buvo sustabdyta 1986 m. dėl didelių gamybos išlaidų, tačiau atnaujinta 1996 m. naujoje „Cessna“ gamykloje Independenso mieste Kanzase, su Cessna 172R Skyhawk modeliu. „Cessna“ 1998 m. čia pradėjo gaminti ir 180 AG galios Cessna 172S Skyhawk SP versiją.

 Variantai 
miniatiūra|Cessna 172B prietaisų skydelis
 172

1955 m. lapkričio mėn. pristatytas bazinis modelis, modelio 170B modifikacija su trirate važiuokle.Clarke, Bill: The Cessna 172 First Edition. TAB Books, 1987. ISBN 0830609121Phillips, Edward H. (1986). Wings of Cessna: Model 120 to the Citation III. Eagan, Minnesota, US: Flying Books. ISBN 0-911139-05-2, p. 16.Simpson, R W (1991). Airlife’s General Aviation. Shrewsbury, England: Airlife Publishing. ISBN 185310194X., p. 118.

172A

1960 m. pristatytas modelis su atgal nusklembtu uodegos peleku, varomas 145 AG (108 kW) variklio Lycoming O-300-C. Pirmas C-172, sertifikuotas naudoti plūdes. Pagaminti 994 vnt.Phillips, Edward H. (1986). Wings of Cessna: Model 120 to the Citation III. Eagan, Minnesota, US: Flying Books. ISBN 0-911139-05-2, p. 17.miniatiūra|Cessna 172B
 172B

1961 m. pristatytas modelis su trumpesne važiuokle, 3 coliais ilgesniu variklio skyriumi. Pagaminta 989 vnt.Kinney, Scott. „Cessna Flyer Association – Big-airplane Features for a Small-airplane Price: The Cessna 175“. cessnaflyer.org. Cessna Flyer Association.

 172C
1962 m. modelis su stiklo pluošto sparnų galiukais. Pagaminta 810 vnt.

 172D

1963 m. modelis su galiniu langu. Pagaminta – 1 011 vnt. „Cessna“, 18 vnt. – „Reims Aviation“ (F172D).

 172E

1964 m. modelis su naujo dizaino prietaisų skydeliu Pagaminta – 1 209 vnt. – „Cessna“, 67 vnt. „Reims“ – (F172E).

 172F

1965 m. modelis su elektra valdomais užsparniais. Pagaminta – 1 400 vnt. „Cessna“, 94 vnt. – „Reims“ (F172F). Šis modelis tapo pagrindu JAV kariuomenės treniruočių lėktuvui „T-41A Mescalero“.
miniatiūra|Cessna 172G su plūdėmis
 172G

1966 m. modelis. Pagaminta 1474 vnt. „Cessna“ (įskaitant 26 vnt. karinio varianto T-41A), 140 vnt. – „Reims“ (F172G). Gamybos pradžioje lėktuvas buvo parduodamas už 12 450 JAV dolerių.

 172H

1967 m. modelis Pagaminta 1 586 vnt. (įskaitant 34 T-41A), dar 435 pagaminti „Reims“ (F172H).Phillips, Edward H. (1986). Wings of Cessna: Model 120 to the Citation III. Eagan, Minnesota, US: Flying Books. ISBN 0-911139-05-2, p. 17-18.

 172I

1968 m. modelis, nuo kurio pradėtas naudoti variklis Lycoming O-320-E2D (150 AG / 112 kW). Dėl 5 AG (3,7 kW) lyginant su „Continental“ varikliu didesnės galios optimalus greitis padidėjo nuo 130 mylių per valandą (209 km/h) (TAS) iki 131 mylių per valandą (211 km/h). Pagaminti 649 vnt.

 172J

1968 m. planuotas išleisti naujas modelis, kurio buvo atsisakyta dėl ankstesnių modelių populiarumo. Pagamintas 1 vnt. (Nr. N3765C (c/n 660)). Vėliau jis tapo pagrindu modeliui „177“.

 172K
miniatiūra|Latvijoje registruotas Cessna 172K kyla nuo žolės
1969 m. modelis su 103 cm2 didesniu iliuminatorių plotu, galimybe montuoti papildomus 52 galonų (197 l) kuro bakus sparnuose.  Gamyba: „Cessna“: 2 055 vnt., dar 50 vnt. – „Reims“ gamykloje (F172K).

 172L

1971 m. modelis su vamzdine, 30 cm. platesne važiuokle, nosyje montuojamu žibintu, mažesnio skersmens propeleriu.  Gamyba: „Cessna“: 1 535 vnt. dar 100 vnt. pagamino „Reims“ (F172L).

 172M
miniatiūra|Cessna 172M
1973 m. modelis su „Camber-Lift“ tipo sparnu. Nuo 1975 m. šio modelio pagrindu „Cessna“ pradėjo naudoti „Sky Hawk“ prekinį ženklą. Gamyba: „Cessna“: 6 826 vnt.: 4 926 (1973–75 m.) ir 1 900 (1976 m.), „Reims“ – 610 vnt. (F172M).

 172N Skyhawk/100

1977 m. modelis, varomas 160 AG (119 kW) galios varikliu „Lycoming O-320-H2AD“, skirtu naudoti 100 oktanų benziną (iš čia indeksas „100“ pavadinime). Anksčiau naudoti varikliai buvo pritaikyti 80/87 oktanų benzinui. Gamyba: „Cessna“ – 6 425 vnt., „Reims“ – 610 vnt. (F172N).

 172O

Indekso „O“ atsisakyta siekiant išvengti panašumo su nuliu.
miniatiūra|Cessna Reims 172P Skyhawk P

 172P Skyhawk P

1981 m. modelis su varikliu „Lycoming O-320-D2J“ vietoje nepatikimu pasirodžiusio „O-320-H2AD“ (modelis 172N). 1982 m. šiame modelyje tūpimo žibintas perkeltas į sparną. Gamyba: „Cessna“ – 2 664 vnt. (1 052 vnt. – 1981 m., 724 vnt. – 1982 m., 319 vnt. – 1983 m., 179 vnt. – 1984 m., 256 m. – 1985 m. ir 134 vnt. 1986 m.), „Reims“ – 210 vnt. (F172P). 1986 m. baigusi modelio „172P“ gamybą „Cessna“ modelio „Skyhawk“ negamino 10 metų.Simpson, R W (1991). Airlife’s General Aviation. Shrewsbury, England: Airlife Publishing. ISBN 185310194X., p. 119.Simpson, R W (1991). Airlife’s General Aviation. Shrewsbury, England: Airlife Publishing. ISBN 185310194X., p. 18-19.

 172Q Cutlass
miniatiūra|Cessna 172Q Cutlass
1983 m. modelis su 180 AG (134 kW) galios varikliu „Lycoming O-360-A4N“. Gamintas ir prabangus („deluxe“) modelis „Cutlass II“, modelis su IFR įranga „Cutlass II/Nav-Pac“. Pagamintų oraivių skaičius neaiškus, nes sertifikavimo duomenys persidengia su 1983 m. ir 1984 m. modeliu „172P“.

 172R Skyhawk R

1996 m. modelis, varomas sumažintos galios varikliu „Lycoming IO-360-L2A“, išvystančiu 160 AG (120 kW). Pirmasis „Cessna“ orlaivis su gamykloje montuojamu varikliu su įpurškimu.

 172S Skyhawk SP

1998 m. modelis, varomas 180 AG (134 galios) „Lycoming IO-360-L2A“.Cessna Aircraft Company (December 2007). „Skyhawk SP Specification and Description“

 Variantai, sertifikuoti kaip modelis „175“ 
Modeliui „Cessna 175 Skylark“ pasirodžius nepatikimu, įmonė pamėgino vietoje jų prekiauti pervadintas modelio „172“ variantais. Jis buvo sertifikuojamas kaip modelis „175“.

 P172D Powermatic
miniatiūra|JAV kariuomenės Cessna T-41B
1963 m. modelis, „175 Skylark“ pervadintas „P172D“ Powermatic. Varomas 175 AG (130 kW) galios „Continental GO-300-E“. Gamyba: „Cessna“ 65 vnt.; „Reims“ – 3 vnt. (FP172D).Federal Aviation Administration (March 2003). „Type Certificate Data Sheet No. 3A17“ Archyvuota

 R172E

JAV kariuomenei, JAV KOP akademijai ir JAV karinės paramos programai nuo 1967 m. gamintas variantas, modifikacijos T-41B, T-41C, ir T-41D. Variklis – 210 AG (157 kW) galios „Continental IO-360-D“ arba „-DE“ su kuro įpurškimu. Elektros sistema – 28 V. Modelyje „T-41C“ naudota 14V elektros sistema. Gamyba: „Cessna“ gamino tik karinės paskirties modelius (255 vnt. – T-41B, 45 vnt. – T-41C ir 34 vnt. T-41D), „Reims“ – 60 vnt. (FR172E Reims Rocket).

 R172F

1969 m. modelis R172E pagrindu, gamintas kaip „T-41C“ „T-41D“ variantas. Gamyba – „Cessna“ 7 vnt. (T-41C) ir 74 vnt. (T-41D), „Reims“ – 85 vnt. (FR172F Reims Rocket).Phillips, Edward H. (1986). Wings of Cessna: Model 120 to the Citation III. Eagan, Minnesota, US: Flying Books. ISBN 0-911139-05-2., p. 21-22.

 R172G
miniatiūra|Airijos KOP Cessna 172H Skyhawk 2
1970 m. modelis R172E/F pagrindu, sertifikuotas su 210 AG (157 kW) galios varikliais „Continental IO-360-C“, -D, -CB, arba -DB. Gamyba – „Cessna“ – 28 vnt. (T-41D), „Reims“ – 80 vnt. (FR172G Reims Rocket).

 R172H

1971–1972 m. modelis su didesnėmis durimis nei „172L“/ „T-41D“. Gamyba: „Cessna“ – 163 vnt. (T-41D), „Reims“ – 125 vnt. (FR172H Reims Rocket).

 R172J

1976 m. modelis su 210 AG (157 kW) galios varikliu „Continental IO-360-H“ arba „-HB“. Gamyba: „Cessna“ – 1 vnt., „Reims“ – 240 vnt. (FR172J Reims Rocket).
miniatiūra|Etiopijos avialinijų Cessna R172K Hawk XP

 R172K Hawk XP

1977 m. modelis „Reims Rocket“ pagrindu, karinio modelio „175“ civilinė versija, varoma sumažintos galios (195 AG (145 kW)) varikliu „Continental IO-360-K“ arba „-KB“. Nesėkmingai mėginta pritaikyti hidroplano variantui (su plūdėmis talpino tik du žmones). Gamyba: „Cessna“ 1 vnt. (1973 m. prototipas), 725 vnt. (1977 m.), 205 vnt. (1978 m.), 270 vnt. (1979 m.), 200 m. (1980 vnt.), 55 vnt. (1981 m.), „Reims“: 85 vnt. (30 vnt. – 1977 m., 55 vnt. – 1978–81 m.) (FR172K Reims Rocket).„Type Certificate Data Sheet No. A18EU“. Federal Aviation Administration. Archyvuota.

 172RG Cutlass RG
miniatiūra|Cessna 172RG Cutlass RG skrydyje
1980 m. modelis su įtraukiama važiuokle. Pardavimo kaina buvo apie 19 tūkst. JAV dolerių didesnė nei standartinio modelio. Pagaminta 1191 vnt.„Cessna Cutlass RG“. planeandpilotmag.com. February 6, 2019.„Cessna 172RG Cutlass RG“. avweb.com. AVWeb. May 31, 2019.

 J172T Turbo Skyhawk JT-A

2014 m. liepos mėn. pristatytas modelis, varomas 155 AG (116 kW) galios dyzeliniu varikliu „Continental CD-155“. Pradinė kaina siekė 435 000 JAV dolerių.Thurber, Matt. „AirVenture Report: 2014“ Orlaivis išvysto 243 km/h greitį ir į valandą naudoja 3 JAV galonais (11 l) mažiau kuro nei standartinis C 172.Niles, Russ (July 28, 2014). „Textron Introduces Diesel 172 “. AVweb.

 Elektrinis 172

2010 m. liepos mėn. „Cessna“ paskelbė planus sukurti elektra varomą „172“ variantą.Grady, Mary (October 2010). „Electric 172 May Fly Early Next Yea r“. AVweb.„Electric Cessna Makes Multiple Flights on Lithium Batteries“. evworld.com. Archyvuota Projektas apie 2016 m. buvo nutrauktas.

 172TD Skyhawk TD

2007 m. spalio 4 d. „Cessna“ paskelbė planą sukurti dyzelinį orlaivio variantą, varomą 2 l. darbinio tūrio keturių cilindrų skysčiu aušinamu varikliu „Thielert Centurion 2.0“, išvystančiu 155 AG (116 kW) ir naudojančiu aviacinį žibalą (Jet-A). 2013 m. planas buvo atšauktas bankrutavus variklio gamintojui „Thielert“. Vienintelis pagamintas orlaivis vėliau gavo indeksą „Turbo Skyhawk JT-A“, buvo sertifikuotas 2014 m. liepą, tolimesnis projekto vystymas nutrauktas 2018 m. gegužę.Niles, Russ (February 20, 2014). „Premier Offers 172 Diesel Package “ AI news

 Rekordinės trukmės skrydis 
miniatiūra|R. Timmo ir R. Cooko „Cessna“ rekordinio skrydžio metu pildoma kuru 
miniatiūra|Timmo ir Cooko Cessna muziejuje
Nuo 1958 m. gruodžio 4 d. iki 1959 m. vasario 7 d. Robertas Timmas ir Johnas Cookas lėktuvu „Cessna 172B“, registracijos numeris N9172B, pasiekė ilgiausio skrydžio pasaulio rekordą (su kuro papildymu ore).150,000 miles without landing in a Cessna 172, AOPA Pilot, March 1, 2008

Skrydžiui orlaivis buvo papildomai modifikuotas, fiuzeliaže įrengtas dar vienas 95 galonų (350 l.) kuro bakas, slenkstis ant kurio atsistojęs pilotas ore galėjo pasiekti kuro užpylimo angą, įrengti šuntavimo kanalai, leidę skrydžio metu, neišjungiant variklio, keisti kuro ir tepalo filtrus, netgi kriauklę pilotams apsiprausti. Pilotai pakilo iš McCarran oro uosto Las Vegase (Nevada). Pilotai nusileido tame pačiame oro uoste po 64 dienų, 22 valandų, 19 minučių ir 5 sekundžių skrydžio, kurio metu nuskrido apie 240 000 km – daugiau nei 6 kartus daugiau nei skrendant aplink pasaulį ties pusiauju. Skrydžio metu orlaivis du kartus į dieną buvo pildomas kuru.

Šis skrydis padėjo rinkti lėšas Damono Runyono vėžio fondui. Po rekordinio skrydžio šis orlaivis buvo parduotas. Prieš mirdamas 1978 m. R. Timmas paprašė savo sūnaus surasti rekordinį lėktuvą. Jis buvo naudojamas Saskačevano regiono (Kanada) miestelio Carrot River apylinkių ūkyje. Lėktuvas buvo atvežtas į Las Vegasą 1989 m. 1992 m. jį įsigijo McCarran aviacijos paveldo muziejus, kuris jį restauravo ir eksponuoja Las Vegaso oro uoste, iš kurio buvo surengtas rekordinis skrydis.

 Skrydis į Sovietų Sąjungą 
miniatiūra|M. Rusto skrydžio žemėlapis
1987 m. gegužės 28 d. Vakarų Vokietijos pilietis Matijas Rustas () išsinuomotu lėktuvu „Cessna 172P“ (reg. Nr. D-ECJB)coptercrazy (n.d.). „Listing of Production Reims F172“ sugebėjo iš Helsinkio Malmi oro uosto nuskristi į Maskvą ir nusileisti Maskvos Raudonojoje aikštėje neperimtas Sovietų Sąjungos priešlėktuvinės gynybos.

Šis skrydis sukėlė didelį politinį skandalą, dėl kurio pareigų neteko keletas SSRS kariuomenės vadų. M. Rustas buvo nuteistas laisvės atėmimo bausme už neteisėtą sienos kirtimą. Į laisvę buvo išleistas jau 1988 m., ką SSRS pateikė kaip geros valios ženklą.LeCompte, Tom (July 2005). „The Notorious Flight of Mathias Rust“. Air & Space/Smithsonian

Skrydžiui naudotas lėktuvas eksponuojamas Berlyne esančiame Vokietijos technologijos muziejuje.

 Charakteristikos (C 172R) 

 Įgula: 1
 Ilgis: 8,28 m
 Sparno mojis: 11 m
 Aukštis: 2,72 m
 Sparnų plotas: 16,2 m²
 Sparno aerodinamini profilis: NACA 2412 (modifikuotas)
 Aerodinaminė kokybė: 9
 Variklis: 1 × 4 cilindrų opozicinis vidaus degimo variklis Lycoming IO-360-L2A, 120 kW (160 AG) galios
 Kuro bako talpa: 56 JAV galonai (210 l), iš kurių 52 galonai (200 l) tinkami naudoti
 Propeleris: dvimentis, metalinis fiksuoto žingsnio, 6 pėdų 3 colių (1,91) skersmens McCauley Model 1C235/LFA7570
 Svoris:
 tuščio: 767 kg
 maksimalus kilimo: 1159 kg
 naudingas: 376 kg
 Greitis:
 didžiausias: 163 mazgai (302 km/h)
 smukos: 47 mazgai (87 km/h) su pilnai išleistais užsparniais ir išjungtu varikliu
 Veikimo atstumas: 1 289 km su 45 min rezervu, naudojant 55 % galios, 12 000 pėdų (3700 m.) aukštyje
 Skrydžio lubos: 4 100 m

 Šaltiniai 

 Literatūra 



Kategorija:Cessna orlaiviai
Kategorija:Bendrosios paskirties orlaiviai
Kategorija:Mokomieji lėktuvai
Kategorija:Aukštasparniai
Kategorija:Lietuvos kariuomenės ginkluotė